उल्लेखनीय है कि आईबीएन7, सीएनएन-आईबीएन समेत कई चैनलों में एकमुश्त छंटनी के खिलाफ भी सैकड़ों पत्रकारों ने फिल्म सिटी में प्रदर्शन कर यह संदेश दे दिया था कि प्रबंधन की मनमानी अब पत्रकार नहीं सहने वाले और अन्याय के खिलाफ अब सड़कों पर लड़ाई लड़ी जाएगी. हालांकि पिछले प्रदर्शन में छंटनी के शिकार पत्रकारों में से कुछ एक ही आए थे, इसलिए आंदोलन लंबा नहीं चल सका. लेकिन इस बार तो सारे पीड़ित पत्रकार खुद पूरे आफिस पर कब्जा करके अपने जज्बे और जुनून का प्रदर्शन कर चुके हैं. ऐसे में आप सभी पढ़े-लिखे, संवेदनशील, पत्रकार, गैर-पत्रकार लोगों से अपील है कि वो आज यानि एक नवंबर को दिन में बारह बजे नोएडा फिल्म सिटी स्थित महुआ न्यूज के आफिस के सामने पहुंचें और एक ऐतिहासिक संघर्ष को समर्थन देने का अपना नैतिक कर्तव्य पूरा करें.